Source: http://www.vaivara.ee/est/vallajuhtimine/privaatsuspoliitika/?
Timestamp: 2018-08-18 08:25:05+00:00
Document Index: 3235970

Matched Legal Cases: ['§ 35', '§ 23', '§ 31', '§ 51', '§ 37', '§ 26', '§ 55']

Privaatsuspoliitika - Vaivara
Mittetulundusühingute toetamine
Valla määrused
Isikuandmete töötlemise põhimõtted Vaivara Vallavalitsuses
Isikuandmed on mis tahes andmed füüsilise isiku kohta, mis võimaldavad isikut otse või kaudselt tuvastada. Isikuandmeteks on näiteks inimese nimi, pilt, perekonna andmed, elu- ja töökoht.
Isikuandmeid töödeltatakse asjakohaselt ning kindlaksmääratud eesmärkidel ja asjaomase isiku nõusolekul või muul seaduses ettenähtud õiguslikul alusel.
Isikuandmete töötlemisel Vaivara Vallavalitsus lähtub isikuandmete kaitse seadusest ning Andmekaitse Inspektsiooni juhistest.
Vaivara vallas on kaks valla ametiasutust, kes isikuandmed töötlevad - Vaivara Vallavalitsus ja Menetlusteenistus (korrakaitseüksus).
Lähtudes isikuandmete kaitse seadusest töödeltatakse isiku andmeid vaid ulatuses, mis on vajalik pandud avalike ülesannete täitmiseks.
Isikuandmetega dokumente säilitatakse vastavalt vallavalitsuse dokumentide loetelus märgitud säilitustähtajale. Säilitustähtaja ületanud dokumendid hävitatakse.
Vallavalitsuse algatusel võib isikuandmete töötlemine toimuda seadustest tulenevate toimingute ja järelevalvetoimingute teostamisel, hangete läbiviimisel, lepingute sõlmimisel statistiliste aruannete esitamisel.
Vallavalitsuse püüame teha kõik, et eraelu võimalikult vähe riivataks ning avaliku teabe seaduses asutusesiseseks teabeks tunnistatud isikuandmed ei satuks kolmandate isikute valdusse.
Vallavalitsuse kirjavahetus (nii saabunud kui ka välja saadetud kirjad), avaldused, taotlused, kaebused, märgukirjad, teabenõuded, lepingud, õigustaktid, protokollid jne registreeritakse vallavalitsuse elektroonilises dokumendiregistris Dogre.
Dokumentide registreerimisel ei avalikusta isikuandmed, mis sisaldab isikuandmeid või teavet, mis annab aluse dokumendile juurdepääsupiirang kehtestada vastavalt avaliku teabe seaduse § 35. Kui registreeritud dokumendile ei ole kehtestatud juurdepääsupiirang, siis see avaliku teabe seaduse alusel dokumendiregistrist kõikidele kättesaadav.
Kirja saatja võib kirjas avaldada, et ei soovi kirja dokumendiregistri kaudu avalikustamist.
Tulenevalt avaliku teabe seadusest on vallavalitsusel kohustus teatud osa dokumentidest ja teabest internetis avaldada või muul viisil igaühele kättesaadavaks teha.
Vastavalt kohaliku omavalitsuse korralduse seadusele (§ 23 lõiked 1 ja 5, § 31 lg 1, § 51 lõiked 6 ja 7) avaldatakse volikogu määrus Riigi Teatajas ja jõustub kolmandal päeval pärast avaldamist, kui määruses ei ole sätestatud hilisemat tähtpäeva. Volikogu määrused ja otsused ning istungite protokollid on kättesaadavad kõigile dokumendiregistris Dogre.
Vallavalitsuse õigusaktid ja istungite protokollid avalikustatakse ning need on kättesaadavad kõigile isikutele dokumendiregistris Dogre. Valitsuse määrus avaldatakse Riigi Teatajas .
Haldusmenetluse seaduse § 37 lõigetele 2 ja 3 tuginedes võimaldatakse haldusmenetluses menetlusosalistel toimiku ja dokumentidega tutvuda ametiasutuses ametiisiku juuresolekul. Ametiisik peab tagama, et dokumentidega tutvumisel ei avaldata teiste menetlusosaliste eraelu puudutavaid andmeid.
Vastavalt isikuandmete kaitse seadusele (§ 26), avaliku teenistuse seadusele (§ 55) on vallavolikogu ja vallavalitsuse komisjonide liikmed nii volituste ajal kui ka pärast volituste lõppemist ning ametiasutuse teenistujad nii teenistussuhte ajal kui pärast selle lõppemist kohustatud hoidma salajas teiste inimeste perekonna- ja eraellu puutuvaid andmeid ning muud konfidentsiaalsena saadud informatsiooni.
Vastavalt isikuandmete kaitse seadusele on õigus igaühel tutvuda tema kohta kogutud isikuandmetega ning teada saada, millises ulatuses ja eesmärgil on teda puudutavaid isikuandmeid töödeldud.
Igal isikul on õigus nõuda enda või oma esindatava (eestkostetava) ebaõigete isikuandmete parandamist. Selleks tuleb kas suuliselt või kirjalikult teha vastav teabe vallavalitsusele. Asjakohase teabe võib edastada kas asja menetlevale või menetlenud ametnikule või vallavalitsuse üldkontaktidele (tel 39 29 000, e-post vaivara@vaivara.ee või post Pargi 2, Sinimäe alevik 40101, Vaivara vald). Paranduste tegemiseks võib vallavalitsus nõuda täiendavaid tõendeid.
Eriseadustest tulenevalt on vallavalitsusel teatud asjades kohtuvälise menetleja õigused. Väärteomenetlust reguleerib üksikasjalikult väärteomenetluse seadustik. Menetlusalune isik ja tema esindaja saavad materjalidega tutvuda menetlusseadustikes ettenähtud korras. Väärteoteate esitaja saab materjalidega tutvuda teabenõude esitamisega, arvestades kehtestatud juurdepääsupiiranguid. Väärteoteate esitaja andmed avaldab vallavalitsus teistele menetlusosalistele ulatuses, mis on menetlusseadustikes ette nähtud ning asja lahendamiseks vajalik. Väärteomenetluses ei tagata tunnistaja anonüümsust korruptsiooni vastase seaduse alusel korruptiivsest teost teatamisel ja lastekaitsega seotud ülesannete täitmisel.